# Individuel udveksling i Nantes i Frankrig

Har du lyst til

* at få trænet dine sproglige kompetencer på fransk (og engelsk)
* at få viden om en anden kultur og få nye internationale venner
* at få udviklet dine personlige kompetencer i mødet med en anden kultur

Så kan vi på OG tilbyde dig at deltage i et individuelt udvekslingsforløb med en elev på gymnasieskolen Lycèe Privè Saint-Dominique i byen Nantes i Frankrig.

Aftalen er, at du udveksler med en elev, der går på skolen i Nantes. Du bor hos hans/hendes familie og følger ham/hende i skolegangen og fritiden. Efterfølgende skal du og din familie være værter for den franske udvekslingselev her i Danmark, og udvekslingseleven følger dig i din skolegang på OG og i din fritid sammen med din familie. Familierne sørger således gensidigt for kost og logi.

Dit ophold i Nantes foregår i uge 41, ugen før efterårsferien. Udvekslingseleverne fra Nantes vil komme til Ordrup i uge 16, hvor de bliver en uge.

Du og din familie betaler og arrangerer selv rejsen til og fra Nantes. Derudover bliver der kun udgifter til lidt lommepenge og lokal transport, da du jo bor privat.

OG tager sig af at formidle kontakten og forberede dig til kulturmødet, og ved deltagelse i udvekslingsprogrammet optjener du point til den supplerende studietid.

For at komme i betragtning til den individuelle udveksling skal du udfylde et ansøgningsskema og sende det til skolens uddannelsesleder Dorthe Rasmussen Kjær på mail eller lectio inden den 19.9. 2022

Følgende kriterier vil blive lagt til grund for udvælgelsen:

* Mod på udfordringer og lyst til faglig og personlig udvikling
* Gode sprogkundskaber
* Studieegnethed
* Fravær, der ikke må være for højt

**En tilmelding til projektet vil være bindende!**

Efter udvælgelsen etableres der hurtigst muligt kontakt mellem dig og din udvekslingselev/-familie, og du bliver indkaldt til et møde om praktiske ting i forbindelse med udvekslingen.

Evt. spørgsmål kan rettes til Dorthe Rasmussen Kjær (DK)

* Tilmeldingen er bindende
* Man forpligter sig til at behandle sin gæst godt.
* Man sørger for en seng, men vi forventer ikke at gæsten får sit eget værelse.
* Man sørger for at gæsten får en madpakke og drikkedunk med både i skole og på udflugter. Samt mad til de øvrige måltider.
* Man betaler for elevens transport i Danmark til og fra skole og til og fra arrangementer – bor man i cykelafstand til skolen og har en ekstra cykel er det en fordel.
* Man er forpligtet til at deltage i programmet, både i skoletiden og evt. udenfor skoletiden, hvis der f.eks. er et eftermiddags- eller aftenprogram.
* Man forpligter sig til at ”underholde” sin gæst. Man må gerne tage sin gæst med rundt omkring for at vise sin hverdag, f.eks. til fritidsinteresser, familiebesøg mv.
* Tænk hele tiden over hvordan du selv vil behandles når du er i Frankrig som gæst.
* Udvekslingen baseres på en quid pro quo aftale.

 Udfyld ansøgningsskemaet og skriv en kort motivation (max 200 ord) for at deltage i udvekslingen. Ansøgningen sendes til DK@ordrupgym.dk og fristen er den 16.9. 2022

|  |
| --- |
| **Ansøgning om i individuel udveksling i Nantes** |
| **Dine kontaktoplysninger****Navn:****Alder:** **Klasse:****Mail:****Telefon:** |
| **Begrund, hvorfor du gerne vil deltage i en individuel udveksling** |
| **Dato og underskrift** |